《秋日山居八事 其四 种松》
宋代·欧阳澈

因传种法自东坡，潜喜春来活者多。不遣牛羊残物性，更资雨露养天和。

虬枝终拟栖仙鹤，云叶行看施女萝。纵与蒿莱暂同植，大夫封宠竟输他。

作者简介：欧阳澈，男，北宋末江右人布衣。字德明，抚州崇仁（今属江西）人。少年时即喜谈世事，尚气大言，慷慨不稍屈。靖康初应诏上疏，奏论朝廷弊政三十余事，陈安边御敌十策。金兵南侵，徒步赴行在，伏阙上书，力诋和议。建炎元年八月，与陈东同时被杀，年三十一 （《宋史》本传作年三十七，误）。绍兴间，追赠秘阁修撰。